ರಿಯಾ ಮತ್ತು ಡ್ರಗ್ ಮಾಫಿಯಾ: ನಮ್ಮ ಅನುಮಾನ ನಿಜವಾಗಿದೆ ಎಂದ ಸುಶಾಂತ್ ಕುಟುಂಬ.! ಇವರಿಂದ ಪ್ರಕಟಿಸಲಾಗಿದೆ News Alert ಮುಂಬೈ: ರಿಯಾ ಚಕ್ರಬೋರ್ತಿಯ ವಾಟ್ಸ್ ಆಪ್ ಮೆಸೇಜ್ ಗಳ ಮೇಲೆ ಇ.ಡಿ ಮತ್ತು ಸಿಬಿಐ ಗಮನ ಹರಿಸಿದೆ. ಎಂ.ಡಿ.ಎಂ.ಎ ಮತ್ತು ಮಾರಿಜ್ಯುಯೆನಾ ಮುಂತಾದ ಡ್ರಗ್ಸ್ ಕುರಿತು ಡ್ರಗ್ ಡೀಲರ್ ಗೌರವ್ ಆರ್ಯಾ ಎಂಬಾತನ ಜೊತೆಗೆ ರಿಯಾ ಚಕ್ರಬೋರ್ತಿ ಮಾತುಕತೆ ನಡೆಸಿರುವುದು ವಾಟ್ಸ್ ಆಪ್ ಚಾಟ್ ನಲ್ಲಿ ಕ್ಲಿಯರ್ ಆಗಿದೆ. ಈ ವಿಷಯ ಬಹಿರಂಗವಾಗುತ್ತಿದ್ದಂತೆಯೇ, ನಮ್ಮ ಅನುಮಾನ ನಿಜವಾಗಿದೆ ಎಂದು ಸುಶಾಂತ್ ಸಿಂಗ್ ಕುಟುಂಬ ಪ್ರತಿಕ್ರಿಯಿಸಿದೆ. ಸುಶಾಂತ್ ಅರಿವಿಗೆ ಬಾರದೆ ರಿಯಾ ಮತ್ತು ಸಂಗಡಿಗರು ಸುಶಾಂತ್ ಗೆ ಕಾಫಿಯಲ್ಲಿ ಡ್ರಗ್ಸ್ ನೀಡುತ್ತಿದ್ದರು ಎಂಬುದು ಜಗಜ್ಜಾಹೀರಾಗಿದೆ. ಎಫ್.ಐ.ಆರ್ ನಲ್ಲಿ ನಾವು ವ್ಯಕ್ತಪಡಿಸಿದ ಅನುಮಾನ ಇದೀಗ ನಿಜವಾಗಿದೆ. ಸುಶಾಂತ್ ಸಾವಿನ ಹಿಂದೆ ರಿಯಾ ಕೈವಾಡವಿದೆ ಸುಶಾಂತ್ ಸಂಬಂಧಿ ವಿಶಾಲ್ ಕೀರ್ತಿ ಟ್ವೀಟ್ ಮಾಡಿದ್ದಾರೆ. ಅತ್ತ ಹತ್ಯೆಯಾಗುವ ದಿನ ದುಬೈನ ಡ್ರಗ್ ಡೀಲರ್ ಸುಶಾಂತ್ ರನ್ನ ಭೇಟಿ ಮಾಡಿದ್ದರು. ದುಬೈನ ಡ್ರಗ್ ಮಾಫಿಯಾ ಕುರಿತು ತನಿಖೆ ಆಗಬೇಕು ಎಂದು ಸುಬ್ರಮಣಿಯನ್ ಸ್ವಾಮಿ ಕೂಡ ಆಗ್ರಹಿಸಿದ್ದಾರೆ.